Više od polovine ispitanika u BiH ne želi da vjeronauka bude izbačena iz škola

Prema istraživanju Agencije PRIME Communications o stavovima građana Bosne i Hercegovine o vjeronauci u školama, 52,8 posto njih uopšte se ne slaže da se vjeronauka izbaci iz škola.

Njih 16 posto uglavnom se ne slaže s tim da se vjeronauka izbaci iz škola. Nedoumice oko statusa vjeronauke u školama ima 16,7 posto ispitanika, dok njih 11,5 posto podržava ovu ideju.

Prema istraživanju, ukidanju vjeronauke najviše se protive Srbi 73 posto, potom Bošnjaci 65,5 posto i najmanje Hrvati 61,4 posto, dok podršku ukidanju vjeronauke u školama pruža 17,4 posto Bošnjaka, 14 posto Hrvata i 6,6 posto.

U istraživanju koje je Agencija provela u decembru prošle godine učestvovalo je 1.500 ispitanika, a primijenjena je tehnika usmenog intervjua, na osnovu unaprijed pripremljenog upitnika. Populacija reprezentovana istraživanjem je definisana kao opšta populacija Bosne i Hercegovine, starija od 18 godina.